Դու Ֆու

**Դու Ֆու** (712-770 թվականներ), չին բանաստեղծ։ Համարվում է Չինաստանի մեծագույն բանաստեղծներից մեկը և Տան դինաստիայի ականավոր դասական լուսատուն։ Երկրորդ անունը Ցզիմեյ է։ Դու Ֆուն թողել է հսկայական բանաստեղծական ժառանգություն՝ շուրջ 1400 բանաստեղծություն՝ քառյակներից մինչև բանաստեղծություններ, բազմազան ոճով և բովանդակությամբ։

Դու Ֆուի անունով է կոչվել Մերկուրիի խառնարանը (լատ. Du Fu), որի անվանումը հաստատվել է Միջազգային աստղագիտական միության կողմից 2015 թվականի սեպտեմբերի 25-ին։

«Ինչ կար իմ հոգում, երբ ես մայրաքաղաքից գնացի Ֆինսյան» (755 թվական) պոեմում արտահայտել է մարդկանց հավասարության մասին իր երազանքը։ Հայտնի է նրա մերկացնող բանաստեղծությունների գիրքը՝ «Երեք տիրակալ», «Երեք հրաժեշտ»։ Դու Ֆուն բնանկարային քնարերգության վարպետ է, երգել է մարդու և բնության միասնության հավերժությունը («Գարնանային ջրեր», «Վաղ եմ արթնանում» և այլն)։

Մեծ ազդեցություն է թողել ամբողջ Հեռավոր Արևելքի բանաստեղծական արվեստի զարգացման վրա։

## Կենսագրություն
Պատանեկության տարիներին նա շատ ճանապարհորդել է Չինաստանի տարբեր վայրերով։ Հասնելով մայրաքաղաք՝ նա աննշան պաշտոն է ստանում պալատում։ Ան Լուշանի ապստամբության ժամանակ նա կայսեր հետ միասին փախավ մայրաքաղաքից, բայց նրա ընտանիքը մնաց Չանյան քաղաքում, և երկար ժամանակ նա նրանցից ոչ մի նորություն չուներ։ Խռովությունները ճնշելուց հետո Դու Ֆուն այնքան մտերիմ էր կայսրին, որ 757 թվականին նա դարձավ երիտասարդ կայսր Սուցզունի խորհրդական և նրան նույնիսկ արտոնություն տրվեց քննադատել կայսրին,սակայն, հենց որ նա օգտվեց դրանից, նրան ուղարկեցին բանտ։ Այս գործը քննող հանձնաժողովը նրան անմեղ ճանաչեց, և կայսրը նույնիսկ ներեց նրա հանդգնությունը և նրան պահեց նույն պաշտոնում։ Սակայն, 759 թվականին նա թողել է ծառայությունը և չորս տարի մենակ ապրել Չենդու քաղաքի ծայրամասում գտնվող եղեգնյա խրճիթում։ 765 թվականին ընտանիքի հետ տեղափոխվոել է հարավային շրջաններ, Յանցզի գետի ստորին հատվածը։ Նա մահացել է իր ծղոտե նավակի մեջ՝ Յանցզիի հերթական նավարկության ժամանակ։

Չինաստանի մեծագույն բանաստեղծներից մեկն է, ով հատկապես գնահատվեց այն բանաստեղծությունների համար, որոնցում նա իր դառը ճակատագիրը նույնացնում է ամբողջ Չինաստանի ժողովրդի տառապանքի հետ։

Նա երկար և ջերմ բարեկամություն է ունեցել Լի Բոյի հետ։ Նրանք հաճախ կողք կողքի կոչվում են որպես երկու ամենամեծ հանճարներ ամբողջ չինական պոեզիայում։ Հայրենակիցները Դու Ֆուին անվանել են «շի շեն» (չինարեն՝ 詩聖, հիերոգլիֆների պարզեցմամբ՝  诗圣, Փինյին՝ shī shèng), որը թարգմանվում է որպես «կատարյալ իմաստուն պոեզիայում»։

## Պատկերասրահ

Պատկեր:Cao tang shu ji.jpg|Դու Ֆուի եղեգնյա խրճիթը վերականգնված
Պատկեր:Dufuschina.jpg|Չինաստանը Դու Ֆուի ժամանակ
Պատկեր:DuFuStatue2.jpg|Նրա արձանը եղեգնյա խրճիթում, Չենդու, Չինաստան
Պատկեր:Dongqichang Dufu Shi.jpg|Դու Ֆուի «Զույ Գե Սին» բանաստեղծության պատճենը Դուն Ցիչանի կողմից
Պատկեր:Dufucalligraphy.jpg| Դու Ֆուի «Լաոզիի տաճար այցելելու մասին» բանաստեղծության մի մասը, գրված 16-րդ դարում գեղանկարչի կողմից 
Պատկեր:Dusieonhae.jpg|Կորեերեն թարգմանված բանաստեղծություններ Դու Ֆուի կողմից, 1481     


## Ծանոթագրություններ

## Գրականություն
* 
* 

## Արտաքին հղումներ
* Ду Фу, очерк. Н. И. Конрад
* Поэзия Ду Фу в переводах А. И. Гитовича
* [Стихотворение Ду Фу в переводе К. Д. Бальмонта](https://ru.wikisource.org/wiki/В_уровень_с_водой_(Ду_Фу/Бальмонт))

Կատեգորիա:VIII դարի բանաստեղծներ
Կատեգորիա:Անձինք նամականիշերի վրա
Կատեգորիա:Չինաստանի քաղաքական գործիչներ
Կատեգորիա:Չինացի բանաստեղծներ
Կատեգորիա:Չինացի գրողներ
Կատեգորիա:Չինացի փիլիսոփաներ